Sentenza tal-Qorti Ġenerali tas-7 ta’ Settembru 2022 – Tirreno Power vs Il-Kummissjoni
(Kawża T-793/19) 1
(“Għajnuna mill-Istat – Suq Taljan tal-elettriku – Mekkaniżmu ta’ kapaċità – Deċiżjoni li ma jitqajmux oġġezzjonijiet – Disponibbiltà tal-kapaċità ta’ produzzjoni ta’ enerġija elettrika – Bidla tal-mekkaniżmu ta’ kumpens – Diffikultajiet serji – Drittijiet proċedurali tal-partijiet li għandhom interess – Linji gwida dwar l-għajnuna mill-Istat għall-protezzjoni ambjentali u l-enerġija 2014–2020”)
Lingwa tal-kawża: it-Taljan
Partijiet
Rikorrent: Tirreno Power SpA (Ruma, l-Italja) (rappreżentanti: A. Clarizia, T. Ferrario, M. Vasari, P. Ziotti u M. Pagliarulo, avukati)
Konvenut: Il-Kummissjoni Ewropea (rappreżentanti: A. Bouchagiar u D. Recchia, aġenti)
Intervenjenti insostenn tal-kovenuta: Ir-Repubblika Taljana (rappreżentanti: G. Palmieri, aġent, assistit minn G. Aiello, P. Garofoli u A. Giordano, avvocati dello Stato), EP Produzione SpA (Ruma) (rappreżentanti: D. Gullo u M. Bozzo, avukati), A2A SpA (Brescia, l-Italja) (rappreżentanti: D. Gullo u M. Bozzo, avukati), Edison SpA (Milan, l-Italja) (rappreżentanti: M. Luciani, G. Roberti, A. Travi, R. Villata u I. Perego, avukati), Enel Produzione SpA (Ruma) (rappreżentanti: V. Cannizzaro, S. Ventura u L. Caroli, avukati), Elettricità Futura – Unione delle imprese elettriche italiane (Ruma) u Utilitalia (Ruma) (rappreżentanti: M. Merola, avukat), Terna – Rete elettrica nazionale SpA (Ruma) (rappreżentanti: A. Catricalà, D. Lipani, F. Sbrana, C. Cazzato, F. Baglivo u M. Pirozzi, avukati), Alperia Trading Srl (Bolzano, l-Italja) (rappreżentanti: M. Merola, L. Perfetti u A. Rosi, avukati)
Suġġett
Permezz tar-rikors tagħha bbażat fuq l-Artikolu 263 TFUE, ir-rikorrenti titlob l-annullament tad-Deċiżjoni tal-Kummissjoni C(2019) 4509 final tal-14 ta’ Ġunju 2019 dwar l-għajnuna mill-Istat SA.53821 (2019/N) – L-Italja, bidla fis-suq tal-kapaċità Taljan, li permezz tagħha l-Kummissjoni ddeċidiet li ma tqajjimx oġġezzjonijiet kontra l-iskema ta’ għajnuna marbuta mal-imsemmi suq ta’ kapaċità kif mibdul, għar-raġuni li l-imsemmija skema hija kompatibbli mas-suq intern, skont l-Artikolu 107(3)(c) TFUE, u li tawtorizzaha sal-31 ta’ Diċembru 2028.
Dispożittiv
Ir-rikors huwa miċħud.
Tirreno Power SpA hija kkundannata tbati l-ispejjeż tagħha kif ukoll dawk tal-Kummissjoni Ewropea.
Ir-Repubblika Taljana għandha tbati l-ispejjeż tagħha.
EP Produzione SpA, A2A SpA, Edison SpA, Alperia Trading Srl, Elettricità Futura – Unione delle imprese elettriche italiane, Terna – Rete elettrica nazionale SpA u Enel Produzione SpA għandhom ibatu l-ispejjeż rispettivi tagħhom.
____________
1     ĠU C 10, 13.1.2020.